समारा: फीफा विश्वकप 2018 में गुरुवार को ग्रुप सी के मुकाबले में ऑस्ट्रेलिया ने डेनमार्क को बराबरी पर रोककर पहला अंक हासिल किया। मैच में दोनों टीमें एक-एक गोल कर सकीं। दोनों ही गोल मैच के पहले हाफ में हुए। पुरजोर कोशिशों के बावजूद सेकेंड हाफ में दोनों टीमें गोल नहीं कर सकीं। डेनमार्क के लिए गोल क्रिस्टियन एरिक्सन(7') और ऑस्ट्रेलिया के लिए कप्तान जेडिनेक(39') ने किया। इस ड्रॉ के साथ डेनमार्क ग्रुप सी में 4 अंक के साथ पहले और ऑस्ट्रेलिया 1 अंक के साथ तीसरे पायदान पर पहुंच गई है।